
UPRAVNO VIJEĆE
KLASA: 007-04/24-01/6
URBROJ: 2186-1-26-01-24-2
Varaždin, 26. rujna 2024. godine

ZAPISNIK

Sa 43. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 26. rujna 2024. godine s početkom u 15:30 sati.

Svoj izostanak su opravdale Zvezdana Petrović, predstavnica radnika izabrana od strane Stručnog vijeća Ljekarne Varaždinske županije te Silvija Modrić, predstavnica radnika.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:

1. Maja Hrešć, predstavnica osnivača, predsjednica Upravnog vijeća
1. Robert Dukarić, predstavnik osnivača, zamjenik predsjednice Upravnog Vijeća
1. Krešimir Grđan, predstavnik osnivača.

	Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da je sjednici nazočan i zapisničar Matija Hlad, mag.iur.

Predsjednica daje na raspravu predloženi dnevni red.

1. Verifikacija Zapisnika sa 42. sjednice Upravnog vijeća od 28. kolovoza 2024. godine,
Referent: Maja Hrešć, predsjednica;

2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2024. godine do 31. srpnja 2024. godine,
Referent: Vlasta Tuđa, voditeljica računovodstva;

3. Donošenje Odluke o izmjenama i dopunama Financijskog plana Ljekarne Varaždinske županije za 2024. godinu,
Referent: Vlasta Tuđa, voditeljica računovodstva;

4. Donošenje Odluke o izmjenama i dopunama Plana ulaganja u dugotrajnu imovinu Ljekarne Varaždinske županije za 2024. godinu;
Referent: Mirko Magić, ravnatelj;

5. Odluka o izmjenama i dopunama Pravilnika o radu Ljekarne Varaždinske županije,
Referent: Matija Hlad, mag.iur.;

6. Odluka o izmjenama i dopunama Pravilnika o unutarnjem ustrojstvu i sistematizaciji radnih mjesta Ljekarne Varaždinske županije,
Referent: Matija Hlad, mag.iur.;

7. Donošenje Odluke o izmjenama i dopunama zaključka o najvećem ukupnom iznosu donacija u 2024. godini, KLASA: 200-02/23-02/17, URBROJ: 2186-1-26-01-23-7, od 22. prosinca 2023. godine;
Referent: Mirko Magić, ravnatelj;

8. Donošenje Odluke o donaciji Domu zdravlja Varaždinske županije,
Referent: Mirko Magić, ravnatelj;

9. Odluka o vraćanju Ljekarne Varaždinske Toplice u sustav ljekarničkih jedinica Ljekarne Varaždinske županije,
Referent: Mirko Magić, ravnatelj;

10. Razno.


TOČKA 1. DNEVNOG REDA

Verifikacija Zapisnika sa 42. sjednice Upravnog vijeća od 28. kolovoza 2024. godine,
Referent: Maja Hrešć, predsjednica;

	Predsjednica poziva članove da iznesu primjedbe.
	Zapisnik sa 42. sjednice je verificiran jednoglasno.

TOČKA 2. DNEVNOG REDA

Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 31. srpnja 2024. godine,
Referent: Vlasta Tuđa, voditeljice računovodstva, 

	Financijsko izvješće Ljekarne Varaždinske županije za razdoblje 01.01.2024. — 30.07.2024. godine sastavljeno je prema odredbama Zakona o računovodstvu i primjenom Hrvatskih standarda financijskog izvještavanja.
	Iz dostavljenih podataka vidljivo je da su ostvareni:
· Ukupni prihodi 9.522.000,38 €,
· Ukupni rashodi 9.162.103,37 €,
· Višak prihoda nad rashodima 359.897,01 €.
	U usporedbi s istim razdobljem prošle godine, ostvaren je rast ukupnih prihoda za 29,44 %, te rast ukupnih rashoda za 26,38 %.
	Ako promatramo strukturu prihoda vidljiv je rast prihoda u dijelu poslovanja s Hrvatskim zavodom za zdravstveno osiguranje za 28,77 % odnosno za 44,31 % s naslova dopunskog zdravstvenog osiguranja, a isto tako i na svim ostalim vrstama iskazanih prihoda.
	Rashodi su također veći, međutim rastu sporije nego prihodi. U cilju racionalizacije troškova i dalje provodimo nužne izmjene i nabave koje su potrebne zbog zakonskih propisa i zahtjeva struke.

	Predsjednica otvara raspravu.
	Za raspravu se javlja ravnatelj koji govori da su ljetni mjeseci slabiji po prihodima te da se vidi rezultat poslovanja dvije nove ljekarne: Trnovec i Ivanec.
	Predsjednica zaključuje raspravu te daje točku 2. dnevnog reda na glasanje. 
	Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 31. srpnja 2024. godine.

TOČKA 3. DNEVNOG REDA

Donošenje Odluke o izmjenama i dopunama Financijskog plana Ljekarne Varaždinske županije za 2024. godinu,
Referent: Vlasta Tuđa, voditeljica računovodstva;

	Vlasta Tuđa navodi kako je Rebalans Financijskog plana za razdoblje 01.01.-31.12.2024. godine napravljen je zbog povećanja ljekarničkih jedinica tijekom 2024.godine te je došlo do promjene u planu investicijskih ulaganja i nabavi osnovnih sredstava. Prihodi i rashodi korigirani su na više zbog vraćanja ljekarničke jedinice u Ivancu u sastav Ljekarne Varaždinske županije s danom 29.05.2024. godine. Postojeći plan prihoda i rashoda korigiran je na bazi pokazatelja koje je Ljekarna Ivanec ostvarila u periodu od lipnja do kolovoza 2024.g Sve stavke u planu prihoda su korigirane na više i sveukupno su prihodi u rebalansu povećani za 10% . U rebalansu plana troškova povećanje također iznosi 10%; svi troškovi su projicirani na bazi povijesnih podataka koji se odnose na Ljekarnu Ivanec, dok su troškovi plaće i ostalih troškova vezanih uz zaposlene planirani na bazi 7 novozaposlenih djelatnika. Na povećanje troškova utječe iznos donacije od 39.073,89 € Domu zdravlja varaždinske županije u Maruševcu koja je namijenjena za sanaciju sanitarnog čvora.
	
	Predsjednica se zahvaljuje te otvara raspravu.
Predsjednica zaključuje raspravu te daje točku 3. dnevnog reda na glasanje. 
	Upravno vijeće jednoglasno donosi Odluku.

TOČKA 4. DNEVNOG REDA

Donošenje Odluke o izmjenama i dopunama Plana ulaganja u dugotrajnu imovinu Ljekarne Varaždinske županije za 2024. godinu;
Referent: Mirko Magić, ravnatelj;
	
	Ravnatelj navodi kako je potrebno donijeti predmetnu odluku kako bi više ulagali u naše jedinice. Također, navodi kako jedan proizvođač medicinske opreme ima akciju koja vrijedi do danas pa bi Ustanova takvu pogodnost iskoristila. Financijskim planom su izmjene i dopune plana ulaganja pokrivene te da ne bi smjelo biti problema oko izvršavanja. Navodi i da od 07.01.2025. otvaramo ljekarnu u Petrijancu te bi trebalo uložiti u osnovni inventar.

	Predsjednica se zahvaljuje te otvara raspravu.
Predsjednica zaključuje raspravu te daje točku 4. dnevnog reda na glasanje. 
	Upravno vijeće jednoglasno donosi Odluku.

TOČKA 5. DNEVNOG REDA

Odluka o izmjenama i dopunama Pravilnika o radu Ljekarne Varaždinske županije,
Referent: Matija Hlad, mag.iur.;

Matija Hlad ukratko navodi kako je Ustanova od veljače 2024. godine svaki mjesec raspisivala natječaj za radno mjesto magistra farmacije i da do sada nije bilo prijavljenih, pa je stoga stajalište Ustanove da bi se povećala materijalna primanja za predmetno radno mjesto. Također navodi i da su se izmijenila radna mjesta, npr. ukinuto je radno mjesto „voditelj razvoja poslovanja“. 

Predsjednica se zahvaljuje te otvara raspravu.
Za raspravu se javlja ravnatelj koji navodi da smo predmetnim izmjenama koeficijenata i naziva radnih mjesta unutar Uredbe donesene u ožujku 2024. godine.
	Upravno vijeće jednoglasno donosi Izmjene i dopune Pravilnika o radu Ljekarne Varaždinske županije.
TOČKA 6. DNEVNOG REDA
Odluka o izmjenama i dopunama Pravilnika o unutarnjem ustrojstvu i sistematizaciji radnih mjesta Ljekarne Varaždinske županije,
Referent: Matija Hlad, mag.iur.;

Matija Hlad navodi kako se usporedno sa Pravilnikom o radu mora izmjeniti i Pravilnik o sistematizaciji zbog međusobne povezanosti. U pravilniku o sistematiziciji smo dodali u Ljekarnu Ludbreg 1 farmaceutskog tehničara. Prava i obveze dosadašnjeg radnog mjesta „voditelj razvoja poslovanja“ su prebačene na radno mjesto „zamjenik ravnatelja“. Pored ovih izmjena, izvršene su još neke manje izmjene naziva radnog mjesta te tehničke prirode. Također, zamjeniku ravnatelja je dodana ovlast da nalogom odredi izvršenje radne obveze za pojedinog radnika. 

Predsjednica se zahvaljuje te otvara raspravu.
Za raspravu se javlja ravnatelj koji navodi da smo predmetnim izmjenama koeficijenata i naziva radnih mjesta unutar Uredbe donesene u ožujku 2024. godine. Što se tiče brisanja radnog mjesta voditelja razvoja poslovanja ističe da mu je žao. Navodi da je bilo dogovoreno da će nova zamjenica ravnatelja i voditeljica razvoja poslovanja surađivati, odnosno da će voditeljica razvoja poslovanja pomagati zamjenici ravnatelja, a što se nije dogodilo. Ravnatelj navodi da voditeljica razvoja poslovanja nije surađivala i da je odbijala izvršavati radne naloge te da je predstavnike dobavljača primala u Ljekarni Centrala, što je u suprotnosti sa dosadašnjom praksom, kada ih je primala u zajedničkom uredu zamjenice ravnatelja i voditeljice razvoja poslovanja.
Predsjednica zaključuje raspravu te daje točku 6. dnevnog reda na glasanje. 
	Upravno vijeće jednoglasno donosi Izmjene i dopune Pravilnika o unutarnjem ustrojstvu i sistematizaciji radnih mjesta Ljekarne Varaždinske županije.

TOČKA 7. DNEVNOG REDA

Donošenje Odluke o izmjenama i dopunama zaključka o najvećem ukupnom iznosu donacija u 2024. godini, KLASA: 200-02/23-02/17, URBROJ: 2186-1-26-01-23-7, od 22. prosinca 2023. godine;
Referent: Mirko Magić, ravnatelj;

	Ravnatelj navodi kako naši rezultati poslovanja dopuštaju povećanje donacija te bi s obzirom na navedeno povećali iznos na 55.000,00 € godišnje. Navodi kako bi se doniralo udrugama i ustanovama iz socijalne skrbi i zdravstva. 

Predsjednica se zahvaljuje te otvara raspravu.
Predsjednica zaključuje raspravu te daje točku 7. dnevnog reda na glasanje. 
	Upravno vijeće jednoglasno donosi Odluku.

TOČKA 8. DNEVNOG REDA

Donošenje Odluke o donaciji Domu zdravlja Varaždinske županije,
Referent: Mirko Magić, ravnatelj;

	Ravnatelj navodi kako Dom zdravlja Varaždinske županije (dalje: DZVŽŽ) ulaže znatna sredstva u Dom zdravlja u Maruševcu, gdje se nalazi naša Ljekarna Maruševec. Ukazuje da je u objektu prisutan dugogodišnji problem zajedničkih sanitarnih čvorova koji su u katastrofalnom stanju. Naime, DZVŽŽ je okončao postupak javne nabave te odabrao ponuditelja koji će izvoditi radove u Domu zdravlja Maruševec. Da se ne čeka sljedeća proračunska godina DZVŽŽ-a dogovoreno je kako će i Ljekarna Varaždinske županije sudjelovati u radovima sa iznosom iz donacije (39.073,89 €). Na razini Osnivača je usuglašeno da Dom zdravlja Maruševec i Ljekarna Maruševec imaju zajednički interes oko rješavanja tog problema.

Predsjednica se zahvaljuje te otvara raspravu.
Robert Dukarić pita ravnatelja koliko ima takvih problematičnih Domova zdravlja po pitanju uređenosti, odnosno dotrajalosti, na što ravnatelj odgovara da nekoliko ali da se polako kreće u realizaciju zajedničkih adaptacija. 
Predsjednica zaključuje raspravu te daje točku 8. dnevnog reda na glasanje. 
	Upravno vijeće jednoglasno donosi Odluku.

TOČKA 9. DNEVNOG REDA

Odluka o vraćanju Ljekarne Varaždinske Toplice u sustav ljekarničkih jedinica Ljekarne Varaždinske županije,
Referent: Mirko Magić, ravnatelj;

	Ravnatelj navodi kako 31.12.2024. većini zakupnika ističe zakup ljekarni dok je u konkretnom slučaju gđa Slavka Blaško odlučila otići u mirovinu, posljedično čime Ugovor o zakupu završava sa danom 31.12.2024. godine. Slijedom navedenoga ravnatelj traži od Upravnog vijeća da donese predmetnu odluku, a sve kako bi se nastavila ljekarnička djelatnost na novoj Ljekarni Varaždinske Toplice. Također, ukoliko dosadašnji radnici – 2 farmaceutska tehničara (m/ž), pristanu na nove ugovore o radu, Ljekarna Varaždinske županije bi zaposlila iste. 

Predsjednica se zahvaljuje te otvara raspravu.
Predsjednica zaključuje raspravu te daje točku 9. dnevnog reda na glasanje. 
	Upravno vijeće jednoglasno donosi Odluku.

Predsjednica zaključuje sjednicu u 16:14 sati.


	Zapisničar:
Matija Hlad
	predsjednica Upravnog vijeća
Ljekarne Varaždinske županije
Maja Hrešć

